b"\n_START_ARTICLE_\nLlegenda napole\xc3\xb2nica\n_START_PARAGRAPH_\nNapole\xc3\xb3 I, ha esdevingut una icona cultural mundial generalment associada amb les seves estrat\xc3\xa8gies militars brillants i l'ambici\xc3\xb3 i el poder pol\xc3\xadtic. Les seves caracter\xc3\xadstiques i la manera de vestir diferenciades l'han fet molt reconeixible en la cultura popular._NEWLINE_Se l'ha representat en moltes obres de ficci\xc3\xb3, la manera de fer-ho ha estat molt variable segons la percepci\xc3\xb3 que se'n tingui del personatge. En la pel\xc2\xb7l\xc3\xadcula de 1927 de Naple\xc3\xb3 (d'Abel Gance), el jove general Napole\xc3\xb3 es presenta com un visionari. Tanmateix tamb\xc3\xa9 se l'ha representat com una caricatura de vegades c\xc3\xb2mica. _NEWLINE_Respecte a la seva al\xc3\xa7ada f\xc3\xadsica, la confusi\xc3\xb3 d'haver considerat que era un home molt baix \xc3\xa9s el resultat de la mala interpretaci\xc3\xb3 del concepte de polzada prenent la polzada francesa (de 2,71 cm) com si fos equivalent a la polzada anglesa (de 2,5 cm). L'al\xc3\xa7ada de Napole\xc3\xb3 I era de  5\xc2\xa0peus i 2 polzades franceses segons l'aut\xc3\xb2psia que en va fer Antommarchi per\xc3\xb2 les fonts angleses van posar que era de 5\xc2\xa0peus i 7 polzades angleses: les dues equivalen a 1,7\xc2\xa0m. Napole\xc3\xb3 s'encolta de gu\xc3\xa0rdies de cos alts i tenia el sobrenom de le petit caporal que era un terme de camaraderia amb els seus soldats no pas referit a l'al\xc3\xa7ada de Napole\xc3\xb3.\n_START_SECTION_\nPol\xc3\xadtica\n_START_PARAGRAPH_\nNapole\xc3\xb3 Bonaparte va ser el principal constructor de la seva llegenda. En el seu llibre Napol\xc3\xa9on journaliste, Antonin Perivier va escriure que Napole\xc3\xb3 es va ocupar d'acaparar tota la publicitat sobre la seva persona. Des de la Primera campanya d'It\xc3\xa0lia, el 1797, va posar en marxa una propaganda cap al seu favor, fent publicar a It\xc3\xa0lia butlletins glorificant les seves campanyes militars i a dirigir les opinions. El 20 de juliol apareix el Courrier de l'arm\xc3\xa9e d'Italie i el 10 d'agost de La France vue de l'arm\xc3\xa9e d'Italie i a Par\xc3\xads del Journal de Bonaparte et des hommes vertueux que sembla ser iniciativa dels seus germans  Joseph i Lucien. _NEWLINE_Le M\xc3\xa9morial de Sainte-H\xc3\xa9l\xc3\xa8ne, obra mestra de propaganda apareguda el 1823 per Emmanuel de Las Cases, reactiva la llegenda daurada i posa les bases del bonapartisme."